नई दिल्ली : जामिया मिल्लिया इस्लामिया विश्वविद्यालय में हिंदी दिवस के अवार पर समारोह का आयोजन हुआ। माइक्रोसॉफ्ट कारपोरेशन प्रणाली के सहयोग से राजभाषा हिंदी प्रकोष्ठ द्वारा जामिया के टैगोर हॉल में भाषा उत्सव मनाया गया। तीन दिन तक चलने वाले इस उत्सव में 14 सितंबर को पत्र लेखन, निबंध लेखन प्रतियोगिताएं होंगी। इस अवसर पर माइक्रोसॉफ्ट के विशेषज्ञ द्वारा भाषा प्रौद्योगिकी , मशीन अनुवाद, लैंग्वेज एक्टिवेशन, हिंदी टाइपिंग टूल्स, भाषा टूल्स आदि के बारे में विस्तृत जानकारी दी गई।